ਚਾਈਨਾ ਏਅਰਲਾਈਨਜ਼
ਚਾਈਨਾ ਏਅਰਲਾਈਨਜ਼ (ਸੀ ਏ ਐਲ) ਰਿਪਬ੍ਲਿਕ ਆਫ਼ ਚਾਈਨਾ (ਤਾਇਵਾਨ) ਦੀ ਸਭ ਤੋ ਵੱਡੀ ਝੰਡਾ ਬਰਦਾਰ ਅਤੇ ਏਅਰਲਾਈਨ ਕੰਪਨੀ ਹੈ I ਇਸਦਾ ਮੁੱਖ ਦਫ਼ਤਰ ਤਾਓਯੁਵਾਨ ਅੰਤਰਰਾਸ਼ਟਰੀ ਹਵਾਈਅਡਡੇ ਵਿੱਚ ਹੈ ਅਤੇ ਨਿਯਮਿਤ ਕਰਮਚਾਰੀਆਂ ਦੀ ਗਿਣਤੀ 11,154 ਹੈ I ਚਾਈਨਾ ਏਅਰਲਾਈਨਜ਼ ਹਫ਼ਤੇ ਵਿੱਚ 111 ਸ਼ਹਿਰਾਂ (ਕੋਡਸ਼ੇਅਰ ਸਹਿਤ) ਸਾਰੇ ਏਸ਼ੀਆ, ਯੂਰਪ, ਉਤਰੀ ਅਮਰੀਕਾ ਅਤੇ ਓਸ਼ੀਆਨਾ ਵਾਸਤੇ 114 ਹਵਾਈਅਡਡੇਆ ਤੋਂ 1400 ਉਡਾਣਾਂ ਭਰਦਾ ਹੈ I ਕਾਰਗੋ ਵਿਭਾਗ ਹਫ਼ਤਾਵਾਰੀ 33 ਸਥਾਨਾਂ ਲਈ 91 ਸਮਪੂਰਣ ਮਾਲਵਹੀ ਉਡਾਣਾਂ ਭਰਦਾ ਹੈ I 2013 ਵਿੱਚ ਇਹ ਏਅਰਲਾਈਨ ਯਾਤਰੀ ਪ੍ਰਤੀ ਕਿਲੋਮੀਟਰ ਲਾਭ ਦੇ ਰੂਪ ਵਿੱਚ (RPK)ਦੁਨਿਆਂ ਵਿੱਚ 29ਵੀਂ ਸਭ ਤੋ ਵਡੀ ਏਅਰਲਾਈਨ ਅਤੇ ਮਾਲ ਭਾੜੇ ਦੇ ਮਾਮਲੇ ਵਿੱਚ 10ਵੀਂ ਸਭ ਤੋਂ ਵੱਡੀ ਏਅਰਲਾਈਨ ਹੈ I ਚਾਈਨਾ ਏਅਰਲਾਈਨਜ਼ ਦੀ ਤਿੰਨ ਸਹਾਇਕ ਏਅਰਲਾਈਨ ਕੰਪਨੀਆਂ ਹਨ: ਮੈਨਡਾਰਿੰਨ ਏਅਰਲਾਈਨ, ਜਿਹੜੀ ਘਰੇਲੂ ਅਤੇ ਖੇਤਰੀ ਸਥਾਨਾਂ ਲਈ ਉਡਾਣਾਂ ਸੰਚਾਲਿਤ ਕਰਦੀ ਹੈ; ਚਾਈਨਾ ਏਅਰਲਾਈਨਸ ਕਾਰਗੋ ਜਿਹੜੀ ਮਾਲਵਾਹੀ ਜਹਾਜ਼ਾਂ ਦੇ ਬੇੜੇ ਚਲਾਉਦੀ ਹੈ ਅਤੇ ਆਪਣੇ ਗਾਰਡ ਏਅਰਲਾਈਨ ਦੀ ਕਾਰਗੋ ਸਮਰੱਥਾ ਦਾ ਪ੍ਬੰਧਨ ਕਰਦੀ ਹੈ ; ਟਾਈਗਰ-ਏਅਰ ਤਾਇਵਾਨ ਇੱਕ ਘੱਟ ਲਾਗਤ ਵਾਲੀ ਵਾਹਕ ਕੰਪਨੀ ਹੈ I ਚਾਈਨਾ ਏਅਰਲਾਇੰਸ ਅਤੇ ਸਿੰਗਾਪੁਰ ਏਅਰਲਾਈਨ ਗਰੁੱਪ ਟਾਈਗਰ-ਏਅਰ ਹੋਲਡਿੰਗਸ ਦੁਆਰਾ ਸਥਾਪਿਤ ਕੀਤੀ ਗਈ ਹੈ I